CELEX: 32014R0877
Language: sl
Date: 2014-08-08 00:00:00
Title: Izvedbena uredba Komisije (EU) št. 877/2014 z dne 8. avgusta 2014 o uvrstitvi določenega blaga v kombinirano nomenklaturo

13.8.2014   
            
            
               SL
            
            
               Uradni list Evropske unije
            
            
               L 240/15
            
         IZVEDBENA UREDBA KOMISIJE (EU) št. 877/2014
   z dne 8. avgusta 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. avgusta 2014
      
         
            Za Komisijo
         
         
            V imenu predsednice
         
         Martine REICHERTS
         
            Članica Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Naprava (t. i. „LCD-zaslon za video steno“) je sestavljena iz barvnega monitorja s tekočimi kristali (LCD) in stroja za avtomatsko obdelavo podatkov z merami približno 91 × 53 × 12 cm.
                  Monitor z diagonalno izmero zaslona približno 102 cm (40 palcev) ima naslednje lastnosti:
                  
                              —
                           
                           
                              izvorna ločljivost 1 920 × 1 080 slikovnih pik,
                           
                        
                              —
                           
                           
                              razmerje stranic 16: 9,
                           
                        
                              —
                           
                           
                              velikost slikovnih pik 0,46125 mm,
                           
                        
                              —
                           
                           
                              odzivni čas 8 ms,
                           
                        
                              —
                           
                           
                              največja svetlost 700 cd/m2,
                           
                        
                              —
                           
                           
                              običajno kontrastno razmerje 3 000: 1,
                           
                        
                              —
                           
                           
                              vodoravni in navpični vidni kot 178°,
                           
                        
                              —
                           
                           
                              funkcija slika v sliki (PIP).
                           
                        Vgrajen stroj za avtomatsko obdelavo podatkov je sestavljen iz mikroprocesorja, pomnilnika z zmogljivostjo 1 GB in trdega diska z zmogljivostjo 40 GB.
                  Naprava vključuje tudi ojačevalnik zvoka, dva zvočnika, stikala za vklop/izklop in upravljanje ter je opremljena z daljinskim upravljalnikom.
                  Naprava ima naslednje vmesnike: vhod VGA, vhod/izhod DVI-D, HDMI, CVBS (AV), vhod/izhod RS232C, zvokovni vhod/izhod in LAN.
                  Naprava se uporablja kot sestavni del video sten z LCD-zaslonom. V video steno integrirani stroj za avtomatsko obdelavo podatkov se uporablja kot procesor za video steno in zagotavlja krmiljenje mreže, sestavljene iz največ 5 × 5 konfiguracij video stene. Naprava lahko deluje samostojno kot monitor ali kot stroj za avtomatsko obdelavo podatkov.
               
               
                  8528 59 31
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8528, 8528 59 in 8528 59 31.
                  Naprava je zasnovana za opravljanje dveh funkcij iz oddelka XVI (obdelave podatkov pod tarifno številko 8471 in video prikazovalnika pod tarifno številko 8528). V skladu z opombo 3 k navedenemu oddelku se uvrsti glede na svojo glavno funkcijo.
                  Naprava se glede na svojo obliko in zasnovo ter ob upoštevanju dejstva, da se stroj za avtomatsko obdelavo podatkov uporablja kot procesor za video steno in zagotavlja krmiljenje mreže, ki je sestavljena iz največ 5 × 5 konfiguracij video stene, uporablja kot sestavni del monitorja v okviru LCD-video stene. Glavna funkcija naprave je tako funkcija monitorja pod tarifno številko 8528. Uvrstitev pod tarifno številko 8471 kot stroj za avtomatsko obdelavo podatkov je zato izključena.
                  Zaradi svojih objektivnih značilnosti, kot so velikost zaslona, podprti video načini, velikost slikovne pike, ki ni primerna za daljše gledanje od blizu, visoka svetlost slike, priloženi daljinski upravljalnik, avdio vezja s funkcijo ojačevanja zvoka ter funkcija slika v sliki (PIP) se monitor ne šteje za izdelek, ki se izključno ali večinoma uporablja v sistemu za avtomatsko obdelavo podatkov pod tarifno številko 8471. Uvrstitev pod tarifno podštevilko 8528 51 00 je zato izključena.
                  Ker monitor omogoča prikazovanje signalov strojev za avtomatsko obdelavo podatkov na ravni, ki zadošča za praktično uporabo s strojem za avtomatsko obdelavo podatkov, se šteje, da omogoča prikazovanje signalov strojev za avtomatsko obdelavo podatkov s sprejemljivo ravnjo funkcionalnosti.
                  Zato je treba napravo uvrstiti pod oznako KN 8528 59 31 kot drugi ploščati ravni prikazovalnik, ki lahko na zaslonu s tekočimi kristali (LCD) prikaže signale strojev za avtomatsko obdelavo podatkov s sprejemljivo ravnjo funkcionalnosti.